টি-শার্ট সময়ের সাথে আধুনিক - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
« জুতো’তেও আপনার ব্যক্তিত্ব
ট্রেন্ডি ওভারসাইজড ইয়ার রিং »
টি-শার্ট সময়ের সাথে আধুনিক
Mar 22, 2010 | গ্যালারি, নারী, পুরুষ | 0 comments
জনপ্রিয়তার বাজারে নতুন করে অর্থমূল্য তৈরি করে নিয়েছে পাশ্চাত্য পোশাক সংস্কৃতির এক নিত্য অনুষঙ্গ টি-শার্ট। আমাদের পোশাক সংস্কৃতির অংশ না হলেও এই নামটি এখন আমাদের সঙ্গে জড়িয়ে আছে উচ্চবিত্ত ও মধ্যবিত্ত মানসিকতার আষ্টে-পৃষ্ঠে। তাই টি-শার্ট নিয়ে এবারের মূল প্রতিপাদ্য তুলে ধরেছেন মোর্শেদ নাসের
বাতাসে এখন রোদের তীব্রতা বাড়ছে। চারিদিকে ঠাণ্ডা বাতাস তার স্পর্শ কমিয়ে দিচ্ছে। সেলসিয়াস আর ফারেনহাইটের তীব্রতায় বেড়ে চলেছে গরম নামের এক ভিন্ন সত্ত্বার অস্তিত্ব। হয়তো এভাবেই ঋতু বৈচিত্র্যে গরমের অনুপ্রবেশকে আমরা চিহ্নিত করতে পারি। পারিপার্শ্বিক পরিস্থিতির শিকার আর জলবায়ুর পরিবর্তনের বাস্তবতায় নাগরিক এবং গ্রামীণ উভয় অধ্যায়েই গরম বেড়ে চলেছে অস্বাভাবিক গতিতে। গরমের তীব্রতার এই স্রোতে জীবনযাত্রায় আসছে পরিবর্তনের ছোঁয়া। সাংস্কৃতিক আবহের স্পর্শে লোকজ এবং আন্তর্জাতিক ধারার সংমিশ্রণ ঘটছে মেট্রো এবং সেমি মেট্রোলাইফে। সম্ভবত সেই সূত্র ধরেই গত এক দশকে শাসন করে চলা টি-শার্ট ফ্যাশন এই গরম এলেই তার দূরন্ত গতিকে আরো বেশি সমৃদ্ধশালী করে তোলে। আধুনিক এবং সহজ জীবন প্রণালীর নিয়মিত অধ্যায় ধরেই একসময় আমাদের পোশাক সংস্কৃতিতে টি-শার্টের অনুপ্রবেশ। গার্মেন্টস শিল্পের ক্রমাগত প্রসারণ এবং দেশীয় পোশাক শিল্পের খানিকটা স্থবিরতা একসময় আমাদের পোশাক নয় বলে বিবেচিত টি-শার্টকে আস্তে আস্তে পোশাক সংস্কৃতিতে প্রতিষ্ঠিত করেছে এর চমৎকার সব উপযোগিতা। মূল্যের বিচারে কিংবা ফ্যাশনের দোরগোড়ায় টি-শার্ট সবসময়ই চপলা তরুণীর মতো সবার মন জয় করে নিয়েছে সমান আধিক্যে। বিগত এক দশকে ফতুয়ার নতুন করে ফিরে আসা অনেকের কাছেই এ কথা মনে করিয়ে দিচ্ছিল আন্তর্জাতিক ফ্যাশনের সহজ অনুষঙ্গ টি-শার্ট হয়তো তার জনপ্রিযতা হারাতে বসেছে। আসলে তা নয়। বরং টি-শার্টের এক ধরনের দেশীয়করণ নিশ্চিত হয়েছে বিগত সময়ের এই নিশ্চুপতায়। ধানমন্ডি ২৭ নাম্বার, বনানী কামাল আতার্তুক এভিনিউ, বঙ্গবাজারের মতো বিশাল ক্ষেত্র পেরিয়ে টি-শার্টের আধুনিক নবজাগরণে পথিকৃৎ হয়ে আছে আজিজ সুপার মার্কেট। সময়ের হঠাৎ বাঁকে টি-শার্টকে আবারো মধ্যবিত্তের চরম আরাধ্য করে তুলতে কসমোপলিটন সিটি লাইফে ঢাকা শহরে তরুণ তরুণীদের কাছে টি-শার্টকে ফ্যাশনের ক্যানভাস করে তুলেছে আজিজ সুপার মার্কেটের অসংখ্য নেপথ্য কর্মী। নিত্য উপহার, দেশাল, ফেরিওয়ালা, স্বপ্নবাজ, মেঘ, পংক্তি, যোগি, তারামার্কা ইত্যাদি নামগুলো টি-শার্টকে দেশীয় ক্যানভাসকে এক আরাধ্য হিসেবে দেশের গন্ডি পেরিয়ে ছড়িয়ে দিয়েছে আন্তর্জাতিক জনপ্রিয়তার এক অপূর্ব মহিমায়। সহজে পরিবর্তনযোগ্য, স্বল্পমূল্য, সারফেস ডিজাইনে বৈচিত্র্য, রঙের পরীক্ষায় সবার কাছে সমান গ্রহণযোগ্য জনপ্রিয়তা টি-শার্টকে দেশজুড়ে তরুণদের নতুন দিনের আরাধ্য ফ্যাশন হিসেবে আবারও চিহ্নিত করেছে। একটা সময় ছিল যখন টি-শার্টকে দেশীয়করণে অগ্রণী ভূমিকা রেখেছে আড়ং। পরবর্তীতে প্রবর্তনা, কারুপল্লী, সেতুলী ইত্যাদি ফ্যাশন হাউজগুলোর প্রচেষ্টার পাশাপাশি জনপ্রিয় হয়ে ওঠা ফ্যাশন হাউজ কে ক্র্যাফট, অঞ্জন’স, ওজি ইত্যাদির যৌথ প্রচেষ্টায় টি-শার্টের অবয়বে ব্লক, এপ্লিক কিংবা সিকোয়েন্সের কাজও প্রাধান্য পেয়েছিল। আজিজ সুপার মার্কেটের হঠাৎ ফ্যাশন আগ্রাসনে টি-শার্ট তার নতুনত্ব খুঁজে পেয়েছে স্ক্রিন প্রিন্টের মহিমায়। আবার ব্যক্তি পর্যায়ে এখনো হ্যান্ডপেইন্টের টি-শার্ট জনপ্রিয়তা ধরে রেখেছে ব্যাপকভাবে। একসময় ভিন্নতার সূচনা করলেও ব্লক প্রিন্টের টি-শার্ট এখন আর তেমন চোখে পরে না। টাই-ডাই কিংবা বাটিকের টি-শার্টও তার জনপ্রিয়তা হারিয়েছে এই নতুন যুগের টি-শার্ট ফ্যাশনের কাছে। বাতাসে সিক্ত হাওয়ার সঞ্চালন না থাকলেও আধুনিক ফ্যাশন সচেতন মন টি-শার্ট পরে যেন খুঁজে পেতে চায় খানিকটা শীতল স্পর্শ। যেই স্পর্শ তাকে এই গরমের বৈরি লু হাওয়ার মাঝে ঠাণ্ডার স্রোতে হারিয়ে যাওয়ার পাশাপাশি দেবে আধুনিকতার স্বাদ। তাইতো টি-শার্ট তার জনপ্রিয়তা খুঁজে পেয়েছে ৮০ টাকা থেকে ২৭০ টাকার এক সস্তা ফ্রেমে। এমনকি বঙ্গবাজার, নিউমার্কেট কিংবা শহর জুড়ে ছড়িয়ে থাকা অসংখ্য নব্য শোরুমগুলোতে নতুন নতুন ডিজাইনের টি-শার্টের মিছিল ফ্যাশন সচেতন সবার কাছে এক অদৃশ্য কালিতে একটি বার্তাই পৌঁছে দেয়। যেখানে এই কথা সত্য হয়ে উঠে যে ফ্যাশন হচ্ছে এমন একটি মাধ্যম যার জনপ্রিয়তা নির্ণীত হয় তার আপন আবহে। কোন সুনিয়ন্ত্রিত পরিকল্পনা কিংবা অদৃশ্য হাতছানিতে নয় বরং সৌন্দর্যের স্বাভাবিক নিয়মেই সহজলভ্য গুণাগুণ টি-শার্টকে করেছে সবার কাছে এক ভিন্ন ফ্যাশনের পণ্য। সম্ভবত সে কারণেই বয়সের গন্ডি পেরিয়ে টি-শার্টের অদ্ভূত জনপ্রিয়তা আমাদের নতুন করে ফ্যাশন চেতনায় একটি শ্লোগান মনে করিয়ে দেয়- ‘আসছে টি-শার্টের দিন’।
সূত্র: দৈনিক ইত্তেফাক, মার্চ ১৬, ২০১০
সূত্র: দৈনিক ইত্তেফাক, মার্চ ১৬, ২০১০
Related
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla